Myślewice-palasset

Myślewice-palasset (polsk Pałac Myślewicki) er et klassisistisk palass i Łazienki-parken i Warszawa. Det ble bygd av Stanisław August Poniatowski i årene 1775–1779 etter tegninger av Domenico Merlini. Navnet kommer fra landsbyen Myślewice. Bygningens hovedkorpus er tre etasjer høy med to kvartsirkulære sidefløyer. Fasaden prydes av en enorm concha med skulpturer av Giacomo Monaldi som fremstiller Zefir og Flora. De lett konkave takene knytter an til datidens populære kinesiske mønstre. Til å begynne med var palasset bebodd av kongelige hoffmedlemmer, senere ble det overtatt av prins Józef Poniatowski. I kartusjen over inngangen finnes initialene hans. Palasset ble ikke skadd under andre verdenskrig. Den 15. september 1958 ble det første møtet mellom ambassadørene fra USA og Folkerepublikken Kina holdt i palasset som et forsøk på å etablere kontakt mellom de to landene.